Urša in Sandi v Zlatarnici izbrala prstane

Pred dnevi smo z Uršo in Sandijem – parom, ki je od ona-on prejel Sanjsko poroko 2019, obiskali Zlatarnico. Med široko izbiro oblik, barv in kovin sta izbrala svoj unikatni poročni prstan. Kdo je imel pri izbiri več besede in kakšen prstan sta izbrala?

O Zlatarnici

Zlatarnico sta ustanovili Tina in Petra, sestri, ki so ju študijske poti sprva zanesle v druge vode. Vendar pa je bila moč po ustvarjanju in modi tako močna, da sta se odločili združiti moči in ustanoviti lastno podjetje.

Zlatarnica nosi slogan “Kjer sanje dobijo obliko“. In prav res je tako. Urša in Sandi sta poleg mnogih drugih parov izbrala njun unikatni izdelek, prstana, ki bosta od 29. junija 2019 (dan poroke) krasila njuni roki.

Zlatarnica sicer obstaja že od leta 2010, ko se je prvič predstavila na socialnih omrežjih. Leta 2011 pa se je kupcem še bolj približala s spletno trgovino.

5 razlogov, zakaj izbrati poročne prstane iz jekla ali titana

1. Sodobni dizajn, zaradi katerega zagotovo ne boste ločili prstanov iz jekla ali titana od tistih iz drugih plemenitih kovin.

2. Trdnost in odpornost kovine. Material je zelo močan, odlično odporen na praske in udarce, skratka zelo obstojen in se ne bo zvil ali stanjšal

Foto: Tanjani

3. Antialergenost. Primerni so tudi za ljudi, ki so alergični na druge kovine.

4. Odpornost proti koroziji ali rjavenju. Ti dve kovini ne oksidirata (ne potemnita).

5. Zelo ugodna cena.

Na kaj moramo biti pozorni pri izbiri prstana

Vzemita si čas. Pred nakupom se posvetujta, povejta svoje želje in pričakovanja. Naberita ideje na spletu, v revijah, oglasih, da dobita čim več idej. Tako bosta vedela, kaj in kako izbirati.

Določita znesek. Še pred samim obiskom zlatarne je priporočeno, da si določita nek okvirno določen znesek, ki sta ga pripravljena nameniti za nakup poročnih prstanov. Ta podatek vama bo pomagal narediti ožji izbor, da se bosta lažje odločila med različnimi ponudniki, materiali, dizajni in dodatki – dragimi kamni.

Foto: Tanjani

Izberita pravi material. Na voljo imata različne materiale poročnih prstanov: zlato, ki je lahko v različnih barvah, srebro, platino in številne druge kovine, kot so jeklo, titan, volfram. Vsaka kovina ima svoje prednosti in slabosti, katera kovina pa je pravšnja za vaju, pa vama bosta Tina in Petra svetovali v Zlatarnici.

Izberita brezčasen poročni prstan, ki bo poosebljal vaju. Prstanov ne izbirajta samo glede na videz in kaj je modno v tem trenutku. Bistvo poročnih prstanov je, da se ju z leti ne bosta naveličala in da ju bosta rada nosila prav vsak dan.

Ne omejujta se z istima prstanoma. Zadnje čase se vse bolj pogosto pojavlja trend različnih poročnih prstanov. Ženske so malo bolj prefinjene in si želijo nekoliko drugačnih prstanov, ženini pa so nekoliko zadržani in še vedno najraje posegajo po klasiki. Če so vajine želje glede prstanov različne, se le odločita za različna obročka. Konec koncev je pomembno le, da se ujemata vidva in ne vajina poročna prstana.

Kaj sta o Zlatarnici povedala Urša in Sandi

Kaj vama je bilo v Zlatarnici posebaj všeč? Kako sta izbirala prstane?
Všeč nama je bila fleksibilnost pri izbiri materialov, da imam jaz lahko zlatega, Sandi jeklenega. Prstane sva okvirno izbrala že na njihovi spletni strani. Izbirala sva na način, da mora bit prstan preprost ter kljub temu lep.

Sta vama Tina in Petra, lastnici Zlatarnice, pri izbiri pomagali in svetovali?

Sta. Lastnici sta bili profesionalni ter odgovorili na vsako vprašanje. Všeč nama je bil njun odnos, da ni bil vsiljiv in da sta nama dali dovolj časa za premislek pri izbiri.

Zlatarnica ponuja različne kovine prstanov. Katero sta izbrala?

Prstane sva si ogledala že preko spleta, zato sva dobro vedela, kaj ponujajo. Okvirno sva izbrala že preden sva prišla v Zlatarnico. Jaz (Urša) sem izbrala zlatega, Sandi pa jeklenega.