Ines & Jan ~ Spoznala sva se na ona-on.com

Avgusta bo minilo pet let, odkar mi je prvič pisal. Jaz tega portala nisem jemala resno, ker sem si ga enkrat naredila za šalo, ne pa, da bi koga tam spoznala.

Jan je bil prvi, ki mi je pisal. Malo za šalo, malo za res, sem mu tudi odgovorila.

Potem me je vabil na kave, ja, bil je vztrajen, ampak jaz sem si mislila, da fanta že ne bom dobila na internetu.

Tako so tekli meseci, dokler se nisva z eno prijateljico pogovarjali o tem in sem ji povedala, kako vztrajno me vabi na kavo. Ona mi reče: »Kaj pa imaš za izgubiti, če gresta na kavo?«

In sva res šla, najina kava se je zavlekla pozno v noč. Pogovor se ni in ni hotel končati.

Preden sva šla vsak proti svojemu domu, me je vprašal, če je preveč predrzen, če bi me povabil v kino. Po premisleku sem mu rekla, da sprejmem vabilo. In sva šla v kino.

Takrat se je začela najina ljubezen, ki traja že več kot štiri leta. Najino ljubezen sva nadgradila z najino punčko Žano. Ja, tudi na internetu lahko spoznaš ljubezen svojega življenja in se naješ zarečenega kruha.